CELEX: 22014D0130
Language: hu
Date: 2014-06-27 00:00:00
Title: Az EGT Vegyes Bizottság 130/2014 határozata ( 2014. június 27. ) az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról

27.11.2014   
            
            
               HU
            
            
               Az Európai Unió Hivatalos Lapja
            
            
               L 342/36
            
         AZ EGT VEGYES BIZOTTSÁG 130/2014 HATÁROZATA
   (2014. június 27.)
   az Európai Gazdasági Térségről szóló megállapodás XI. mellékletének (Elektronikus hírközlés, audiovizuális szolgáltatások és információs társadalom) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Európai Uniós Hálózat- és Információbiztonsági Ügynökségről (ENISA) és a 460/2004/EK rendelet hatályon kívül helyezéséről szóló, 2013. május 21-i 526/2013/EU európai parlamenti és tanácsi rendeletet (1) bele kell foglalni az EGT-megállapodásba.
            
         
               (2)
            
            
               Az 526/2013/EU rendelet hatályon kívül helyezi az EGT-megállapodásba foglalt 460/2004/EK európai parlamenti és tanácsi rendeletet (2), amelyet ezért el kell hagyni az EGT-megállapodásból.
            
         
               (3)
            
            
               Az EGT-megállapodás XI. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XI. melléklete 5cp. pontjának (460/2004/EK európai parlamenti és tanácsi rendelet) szövege helyébe a következő szöveg lép:
   „32013 R 0526: az Európai Parlament és a Tanács 2013. május 21-i 526/2013/EU rendelete az Európai Uniós Hálózat- és Információbiztonsági Ügynökségről (ENISA) és a 460/2004/EK rendelet hatályon kívül helyezéséről (HL L 165., 2013.6.18., 41. o.).
   E megállapodás alkalmazásában a rendelet szövege az alábbi kiigazításokkal értendő:
   
               a)
            
            
               Amennyiben a következők erről eltérően nem rendelkeznek, valamint a megállapodás 1. jegyzőkönyvének rendelkezéseitől eltérve a »tagállam(ok)« kifejezés, illetve a rendeletben található más, a tagállamok közigazgatási intézményeire vonatkozó egyéb kifejezések, a rendeletbeli értelmezésen túlmenően, az EFTA-államokat és azok közigazgatási intézményeit is magukban foglalják. Az 1. jegyzőkönyv (11) bekezdése alkalmazandó.
            
         
               b)
            
            
               Az EFTA-államok vonatkozásában az Ügynökség, amennyiben és amikor erre szükség van, az adott esettől függően segíti az EFTA Felügyeleti Hatóságot, illetve az Állandó Bizottságot feladatai elvégzésében.
            
         
               c)
            
            
               A 6. cikk a következő bekezdéssel egészül ki:
               »(5)   Az EFTA-államok az Igazgatóság munkájában korlátozások nélkül részt vesznek, és munkájuk során az Európai Unió tagállamaival azonos jogokkal és kötelezettségekkel rendelkeznek, kivéve a szavazati jogot.«
            
         
               d)
            
            
               A 18. cikk a következő bekezdéssel egészül ki:
               »(4)   Az 1049/2001/EK rendeletet e rendelet alkalmazásában az Ügynökség EFTA-államokat érintő dokumentumai esetében is alkalmazni kell.«
            
         
               e)
            
            
               A 19. cikk a következő bekezdéssel egészül ki:
               »(12)   Az EFTA-államok részt vesznek az (1) bekezdésben említett uniós hozzájárulásban. E célból az EGT-megállapodás 82. cikke (1) bekezdésének a) pontjában és 32. jegyzőkönyvében megállapított eljárásokat értelemszerűen kell alkalmazni.«
            
         
               f)
            
            
               A 22. cikk a következő bekezdéssel egészül ki:
               »Az egyéb alkalmazottakra vonatkozó alkalmazási feltételek 12. cikke (2) bekezdésének a) pontjától eltérve az EFTA-államok teljes jogú állampolgárait az ügynökség munkaerő-felvételi hatósága szerződéssel alkalmazhatja.«
            
         
               g)
            
            
               A 23. cikk a következő bekezdéssel egészül ki:
               »Az EFTA-államok az Ügynökség és annak alkalmazottai tekintetében alkalmazzák az Európai Unió kiváltságairól és mentességeiről szóló jegyzőkönyvet, és az e jegyzőkönyv értelmében elfogadott vonatkozó szabályokat.«”
            
         2. cikk
   Az 526/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. június 28-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. június 27-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 165., 2013.6.18., 41. o.
   
   
      (2)  HL L 77., 2004.3.13., 1. o.
   
   
      (3)  Alkotmányos követelmények fennállását nem jelezték.